### Beslutning

Godkendt.

### Sagsfremstilling

## Resume og sagens baggrund

Kalundborg
Kommune har modtaget et projektforslag fra Ørsted om udnyttelse af
overskudsvarme fra CO2-fangstanlægget på [adresse]. Projektet har været i høring,
og administrationen anbefaler, at det godkendes.

## Indstillinger

Direktøren
indstiller, at

1. Projektforslag
   for udnyttelse af overskudsvarme fra Ørsteds CO2-fangstanlæg på
   Asnæsværket godkendes.

## Behandling

Teknik-
og Miljøudvalget.

## Sagsfremstilling

Ørsted
ønsker at etablere et CO2-fangstanlæg på [adresse], der skal fange og lagre
ca. 280.000 ton CO2 årligt.

CO2
fangst i Kalundborg er afgørende for at nå kommunens reduktionsmål i
klimahandlingsplanen. Kommunens samlede CO2 udledning i 2021 var ca. 1 mio.
ton. hvilket svarer til ca. 20 ton per indbygger. Energisektoren udleder ca.
730.000 ton CO2 og her udgør Ingelise Nørgaard CO2 fangst projekt 38%.

CO2
fangsten starter i 2025 og forventes fuldt indfaset i 2026. CO2'en sejles til
[adresse], hvor den lagres i undergrunden.

Staten
arbejder på at undersøge om der kan etableres landbaserede gaslagre i [adresse],
herunder ét i den såkaldte Havnsø Formation.

Fangst
og udskibningsfaciliteterne i Kalundborg bliver de første storskala CO2 fangst
anlæg i [adresse], hvilket giver potentialet til en yderligere erhvervsudvikling
af Kalundborg som CO2 "knudepunkt" eller "Hub".

I tilknytning til anlægget etableres faciliteter til levering af overskudsvarme
til Kalundborg Varmeforsyning A/S. (se evt. vedlagte bilag)

*Høringssvar:*
Kalundborg Forsyning er den eneste part, der har været i høring om
projektforslaget.

Kalundborg
Forsynings høringssvar er vedlagt som bilag.

Administrationen vurderer, at projektet er samfundsøkonomisk fordelagtigt.

Projektet vil bidrage til at:

*Reducere
CO2-udledningen:*
Ved at udnytte overskudsvarmen fra CO2-fangstanlægget undgår man at bruge
fossile brændstoffer til varmeproduktion.
*Øge forsyningssikkerheden:*
Projektet vil øge diversiteten i Kalundborg Varmeforsynings varmeforsyning.

*Handlepligt:*Det skal bemærkes, at en godkendelse af projektforslaget ikke medfører en
handlepligt for Kalundborg Kommune eller Kalundborg Forsyning. Projektet skal
kun gennemføres, hvis Kalundborg Forsyning og Ørsted kan blive enige om vilkår
og økonomi.

*Vilkår og økonomi:*De endelige vilkår og økonomi for projektet skal aftales mellem Kalundborg
Forsyning og Ørsted.

Administrationen anbefaler, at projektforslaget godkendes.
Projektet er samfundsøkonomisk fordelagtigt og vil bidrage til at reducere
CO2-udledningen og øge forsyningssikkerheden.

## Økonomiske konsekvenser

Ingen.